ཉ༽བཀའ་བརྒྱད་ཆེན་མོ་གསང་བ་ཟིལ་གནོན་ལས༔ སྔོན་འགྲོ་ཐེག་ཆེན་དགུ་ལྡན་བཞུགས་སོ༔
བཀའ་བརྒྱད་གསང་བ་ཟིལ་གནོན་ལྷ་ལ་འདུད༔ ས་མ་ཡ༔ བདག་འདྲ་ཁོ་མོ་ཡེ་ཤེས་མཚོ་རྒྱལ་གྱིས༔ གུ་རུ་རྗེ་ལ་བཀའ་གནང་ལེགས་ཞུས་ཏེ༔ སྔོན་འགྲོ་སྐྱབས་ཡུལ་ཐིག་ཆེན་རིམ་དགུ་བརྩམས༔ ས་མ་ཡ༔ དང་པོ་རང་ཉིད་སྣང་སྣང་ལྡན་པའི་ལུས་ཟུངས་དང་༔ དང་པོ་སེམས་བསྐྱེད་པ་ནི། ཧོཿ མཐའ་ཡས་སེམས་ཅན་བདེ་དང་ལྡན༔ སྡུག་བསྔལ་སྲིད་པའི་མཚོ་ལས་སྒྲོལ༔ དོན་གཉིས་བདེ་དང་མི་འབྲལ་ཞིང་༔ རྟག་པར་ཆོས་འཁོར་བསྐོར་དུ་གསོལ༔ གཉིས་པ་སྐྱབས་ཡུལ་གསལ་གདབ་པ་ནི༔ ན་མོ་ཧཱུྃ༔ སྣང་སྲིད་སྣོད་བཅུད་ཡེ་ནས་ཟང་ཐལ་ངང་༔ རང་ལུས་རྣམ་དག་མ་བཅོས་སྟོང་པའི་དབྱིངས༔ དབུ་མ་བདེ་ཆེན་འཁོར་ལོའི་སྤྱི་གཙུག་དབུས༔ པདྨ་ཉི་ཟླ་ཐབས་ཤེས་སྤེལ་བའི་སྟེང་༔ རྩ་བའི་བླ་མ་རིག་འཛིན་ཐོད་ཕྲེང་རྩལ༔ དཀར་དམར་མདངས་ལྡན་ལྷ་ལྕམ་ཟུང་འཇུག་འཁྲིལ༔ དེ་ཡི་སྤྱི་བོར་རིགས་བདག་རྡོ་རྗེ་སེམས༔ དཀར་གསལ་མདངས་ལྡན་རྡོར་དྲིལ་ཡུམ་འཁྱུད་བསྣོལ༔ དེ་ཡི་སྤྱི་བོར་ཀ་དག་ཀུན་ཏུ་བཟང་༔ མཐིང་འོད་མཉམ་བཞག་བཟང་མོ་བདེ་སྟོང་འཁྲིལ༔ སྐྱབས་ཡུལ་རྣམ་གསུམ་ལོངས་སྤྱོད་རྫོགས་པའི་སྐུ༔ དཀྱིལ་འཁོར་གཙོ་བོ་རང་རང་ཕྱག་མཚན་ལྡན༔ གཡས་སུ་རིན་ཆེན་པདྨ་ཉི་ཟླའི་སྟེང་༔ དགོངས་བརྒྱུད་གཙོ་བོ་དྲུག་པ་རྡོ་རྗེ་འཆང་༔ མཐིང་ནག་རྡོར་དྲིལ་བསྣོལ་ཐབས་སྐྱིལ་ཀྲུང་བཞུགས༔ སྟོན་པ་སངས་རྒྱས་བྱང་སེམས་ཚོགས་ཀྱིས་བསྐོར༔ རྒྱབ་ཏུ་པདྨ་ཉི་ཟླའི་ཁྲི་འཕང་སྟེང་༔ ལས་དབང་མཁའ་འགྲོ་མཐིང་ཀ་ཐབས་ཤེས་ཕྱག༔ བརྡ་བརྒྱུད་སློབ་དཔོན་མཁའ་འགྲོ་འབུམ་གྱིས་བསྐོར༔ གཡོན་དུ་རིན་ཆེན་ཁྲི་འཕང་དར་འབོལ་སྟེང་༔ སངས་རྒྱས་ཡེ་ཤེས་ཧེ་རུ་ཀ་པའི་ཆས༔ དམར་སྨུག་རྡོ་རྗེ་ཕུར་པ་འདྲིལ་ཐབས་གདེང་༔ སྙན་བརྒྱུད་གྲུབ་ཐོབ་རྗེ་འབངས་འབུམ་གྱིས་བསྐོར༔ མདུན་དུ་སྣ་ཚོགས་པདྨ་བྱོལ་སོང་ཁྲིར༔ ཆེ་མཆོག་སྨུག་ནག་གནམ་ཞལ་དབྱིངས་ཕྱུག་འཁྲིལ༔ རྡོ་རྗེ་དུང་དམར་འཛིན་ཅིང་བཀའ་བརྒྱད་ལྷ༔ དེ་ཡི་ཕྱི་རིམ་ཕྱོགས་བཅུའི་སངས་རྒྱས་དང་༔ བྱང་སེམས་རིག་འཛིན་བརྒྱུད་བཅས་འབུམ་གྱིས་བསྐོར༔ མཁའ་ལ་ཤར་བའི་ནམ་མཁའི་དཀྱིལ་འཁོར་ལྟར༔ དྲན་རྫོགས་རྩེ་གཅིག་སྣང་སྟོང་ལམ་གྱིས་གསལ༔ དེ་ཡི་སྤྱན་སྔར་བདག་དང་མཐའ་ཡས་རྣམས༔ མོས་གུས་གདུང་ཤུགས་གསོལ་བ་འདེབས་པ་ཡིས༔ བྱིན་རླབས་འབད་མེད་ཐུགས་རྗེས་རླབས་ཆེན་སྤྱོད༔ དཀྱིལ་འཁོར་གཙོ་བོ་གཅིག་དྲིལ་དེང་འདིར་བསྒྲུབ༔ ཅེས་མོས་གུས་གདུང་བའི་དབྱངས་ཀྱིས༔ དང་པོ་བླ་མ་ཆོས་སྐུའི་གསོལ་འདེབས་ནི༔ ན་མོ་ཧཱུྃ༔ ཨེ་མ་ཧོཿ ཆོས་དབྱིངས་ཀ་དག་ལྷུན་གྲུབ་ཕོ་བྲང་ནས༔ ཀུན་བཟང་ཐོག་མའི་མགོན་པོར་སྐྱབས་སུ་མཆི༔ ཡེ་ཤེས་ལྔ་ལྡན་མ་འགགས་ཕོ་བྲང་ནས༔ རྡོར་སེམས་ལོངས་སྤྱོད་རྫོགས་ལ་སྐྱབས་སུ་མཆི༔ སྣ་ཚོགས་རང་ཤར་རྫུ་འཕྲུལ་ཕོ་བྲང་ནས༔ སྤྲུལ་སྐུ་ཐོད་ཕྲེང་རྩལ་ལ་སྐྱབས་སུ་མཆི༔ གཅིག་ཤེས་ཀུན་གྲོལ་ལྟ་བའི་ཕོ་བྲང་ནས༔ བརྡ་བརྒྱུད་མཚོ་རྒྱལ་སྐུ་ལ བསིལ་བ་ཚལ་གྱི་དུར་ཁྲོད་ཆེན་པོ་རུ༔ པདྨ་སཾ་བྷའི་སྐུ་ལ ར་ག་ར་ཏིའི་གསང་བའི་གནས་མཆོག་ཏུ༔ བློ་ལྡན་མཆོག་སྲེད་སྐུ་ལ བསིལ་བ་ཚལ་གྱི་དུར་ཁྲོད་ཆེན་པོ་རུ༔ པདྨ་རྒྱལ་པོའི་སྐུ་ལ དུར་ཁྲོད་སོ་ས་གླིང་གི་གནས་མཆོག་ཏུ༔ ཉི་མ་འོད་ཟེར་སྐུ་ལ ཟ་ཧོར་སིཾ་ཧ་གསང་བའི་བྲག་ཕུག་ནས༔ ཤཱཀྱ་སེངྒེའི་སྐུ་ལ རྡོ་རྗེ་གདན་གྱི་གནས་མཆོག་དམ་པ་རུ༔ སེངྒེ་སྒྲ་སྒྲོགས་སྐུ་ལ སྟག་ཚང་སེངྒེ་བསམ་འགྲུབ་གནས་མཆོག་ཏུ༔ རྡོ་རྗེ་གྲོ་ལོད་རྩལ་ལ ཆོས་སྐུ་ལོངས་སྐུ་སྤྲུལ་སྐུ་ཡང་སྤྲུལ་ལ༔ སྐྱབས་སུ་མཆིའོ་ཐུགས་རྗེ་སྤྱན་གྱིས་གཟིགས༔ འཇའ་ལུས་ཆོས་སྐུ་འགྲུབ་པར་བྱིན་གྱིས་རློབས༔ དེ་ནས་རྒྱལ་བ་དགོངས་བརྒྱུད་ཀྱི་གསོལ་འདེབས་ནི༔ དབྱངས་སྙན་པོའི་འདི་ལྟར་གདབ༔ ན་མོ་ཧཱུྃ༔ བསྐལ་པ་དཔག་མེད་བཀོད་པ་ནམ་མཁའི་ཁྱོན༔ ཡེ་ཤེས་རྡོ་རྗེ་རིག་པའི་ཁྱེའུ་ཆུང་༔ མངོན་རྫོགས་སྟོན་པ་དེ་ལ་སྐྱབས་སུ་མཆི༔ ཚེ་ལོ་བྱེ་བ་མི་མཇེད་འཇིག་རྟེན་ཁམས༔ སྟོན་པ་མི་འཁྲུགས་པ་ལ ཚེ་ལོ་འབུམ་ཕྲག་དྲོད་གཤེར་འཇིག་རྟེན་དུ༔ སྟོན་པ་འཇིགས་པ་སྐྱོབ་ལ ཚེ་ལོ་བརྒྱད་ཁྲི་མངལ་སྐྱེས་གནས་མཆོག་ཏུ༔ གཞོན་ནུ་རྣམ་པར་རོལ་ལ ཚེ་ལོ་བདུན་ཁྲི་སུམ་ཅུ་རྩ་གསུམ་ན༔ སྟོན་པ་རྡོར་འཆང་སྐུ་ལ ཚེ་ལོ་དྲུག་ཁྲི་གསང་ཆེན་མེ་རི་འབར༔ གཞོན་ནུ་སྟོབས་ལྡན་སྟོན་པར ཚེ་ལོ་ཁྲི་ཕྲག་སྲིན་ཡུལ་རུ་ལུའི་གླིང་༔ དྲང་སྲོང་ཁྲོ་རྒྱལ་སྟོན་པར ཚེ་ལོ་ལྔ་སྟོང་རྡོ་རྗེ་ཡངས་པ་ཅན༔ སྟོན་པ་གསེར་འོད་དམ་པར་སྐྱབས་སུ་མཆི༔ ཚེ་ལོ་སྟོང་ཕྲག་སོག་པོ་གཡུ་སྨིན་ཡུལ༔ སྟོན་པ་བློ་གྲོས་རྒྱལ་བར ཚེ་ལོ་ལྔ་བརྒྱ་བྱ་རྒོད་ཕུང་རི་རུ༔ སྟོན་པ་འོད་སྲུང་དེ་ལ ཚེ་ལོ་སུམ་བརྒྱ་རྡོ་རྗེ་གདན་དྲུང་དུ༔ མངོན་རྫོགས་སངས་རྒྱས་དེ་ལ ཚེ་ལོ་བརྒྱ་ཕྲག་ཝཱ་རཱ་ཎ་སཱི་རུ༔ སྟོན་པ་ཤཱཀྱ་ཐུབ་པར མ་ལ་རི་བོ་གསང་བའི་གནས་མཆོག་ཏུ༔ སྟོན་པ་རྡོ་རྗེ་ཆོས་ལ དཀར་མེ་གཅིག་ལ་གཉིས་མཆེད་སྣང་ཚུལ་བཞིན༔ སྒྲོལ་མ་བརྒྱ་རྩ་བརྒྱད་ལ བྱང་ཆུབ་སེམས་དཔའ་འགྲོ་བའི་བླ་མ་མཆོག༔ ཉེ་བའི་སྲས་ཆེན་བརྒྱད་ལ དགོངས་པ་ཟབ་མོ་ཀློང་ཡངས་ནམ་མཁའི་ཁྱོན༔ ས་བཅུ་ལམ་ལྔ་ཐོགས་མེད་བགྲོད་པར་ཤོག༔ དེ་ནས་རིག་འཛིན་བརྡའི་བརྒྱུད་པ་རྣམས་ལ་གསོལ་བ་འདེབས་པ་ནི༔ ན་མོ་ཧཱུྃ༔ ཀུན་གཞི་མ་བཅོས་རང་གསལ་སྐྱེ་མེད་ཀློང་༔ སྣ་ཚོགས་གར་མཁན་བྱེད་ལས་རྣམ་སྤྲུལ་པ༔ ལས་ཀྱི་དབང་མོའི་སྐུ་ལ དུར་ཁྲོད་བསིལ་བ་ཚལ་གྱི་གནས་མཆོག་ཏུ༔ སློབ་དཔོན་ཧཱུྃ་ཆེན་སྐུ་ལ སྐུ་ལ་རྫོགས་པའི་དུར་ཁྲོད་ཆེན་པོ་རུ༔ མཉྫུ་ཤྲཱིའི་སྐུ་ལ དུར་ཁྲོད་ལངྐ་བརྩེགས་པའི་གནས་མཆོག་ཏུ༔ ནཱ་གརྫུ་ནི་སྐུ་ལ པདྨ་བརྩེགས་པའི་དུར་ཁྲོད་ཆེན་པོ་རུ༔ པྲ་བྷ་ཧསྟཱིའི་སྐུ་ལ ལྷུན་གྲུབ་གཏེར་གྱི་དུར་ཁྲོད་གནས་མཆོག་ཏུ༔ བི་མ་མི་ཏྲའི་སྐུ་ལ གསང་ཆེན་རོལ་པའི་དུར་ཁྲོད་གནས་མཆོག་ཏུ༔ དྷ་ན་སཾ་སྐྲྀའི་སྐུ་ལ ཧེ་ཆེན་བརྡལ་བའི་དུར་ཁྲོད་གནས་མཆོག་ཏུ༔ རོམྦུ་གུ་ཧྱའི་སྐུ་ལ དུར་ཁྲོད་འཇིག་རྟེན་བརྩེགས་པའི་གནས་མཆོག་ཏུ༔ ཤཱནྟིཾ་གརྦྷའི་སྐུ་ལ སྣང་སྲིད་ཀློང་ཡངས་ཡེ་ཤེས་གཅིག་ཏུ་ཤར༔ དགོངས་བརྒྱུད་རྡོ་རྗེ་སེམས་དཔར མཚོན་བྱེད་རི་མོ་སྣང་བའི་གྲྭ་ཟུར་ཙམ༔ བརྡ་བརྒྱུད་དགའ་རབ་རྡོ་རྗེར ཉི་མ་གཅིག་ལ་མཆེད་པའི་འབུམ་ཕྲག་དབྱིབས༔ སྙན་བརྒྱུད་མཉྫུ་ཤྲཱིར བརྡ་བཞི་དགོངས་པ་བཀའ་བབ་རྟེན་འབྲེལ་སྣོད༔ ཚིག་བརྒྱུད་ཤྲཱི་སིངྷར སྨིན་གྲོལ་དབང་བཞི་གསང་བ་ཤོག་སེར་མཛོད༔ གོ་བྱི་དེ་མའི་སྐུ་ལ རྒྱུད་ལུང་དགོངས་པ་གཅིག་ཤེས་ཀུན་དུ་གྲོལ༔ ལས་ཀྱི་སློབ་དཔོན་སྐུ་ལ བྱིན་རླབས་ནུས་པའི་སྤྲིན་ཕུང་ཆེར་གཡོས་ནས༔ དབང་བཞི་གྲོལ་ལམ་ཐོབ་པར་བྱིན་གྱིས་རློབས༔ དེ་ནས་གང་ཟག་སྙན་བརྒྱུད་ཀྱི་གསོལ་འདེབས་ནི༔ ན་མོ་ཧཱུྃ༔ ཀུན་ཚང་ལྷུན་གྲུབ་སྣང་སྲིད་བདེན་གཉིས་དབྱིངས༔ རྒྱལ་སྲས་ཚུལ་བྱོན་རིག་འཛིན་པདྨ་འབྱུང་༔ བརྡ་ཡི་གསང་མཛོད་ཡེ་ཤེས་མཚོ་རྒྱལ་ལྕམ༔ ཐུན་མོང་མ་ཡིན་སྙིང་ནས སངས་རྒྱས་ཡེ་ཤེས་བྲག་ལ་ཕུར་པ་བཏབ༔ ནམ་མཁའི་སྙིང་པོ་ཉི་མའི་ཟེར་ལ་ཆིབས༔ རྒྱལ་བ་མཆོག་དབྱངས་རྟ་སྐད་ཕྱོགས་བཅུར་སྒྲོགས༔ བླ་མེད་རྣལ་འབྱོར་གསུམ་ལ དཔལ་གྱི་ཡེ་ཤེས་མ་མོ་བྲན་དུ་ཁོལ༔ དཔལ་གྱི་སེངྒེས་ལྷ་སྲིན་དམ་ལ་བཏགས༔ བཻ་རོ་ཙ་ན་སྒྲ་ཚད་མཐའ་རུ་ཕྱིན༔ ལྟ་བ་མཐར་ཕྱིན་གསུམ་ལ ཁྲི་སྲོང་ལྡེའུ་བཙན་མི་གཡོ་ཏིང་འཛིན་རྙེད༔ གཡུ་སྒྲ་སྙིང་པོ་རྟོགས་པ་མངོན་དུ་གྱུར༔ ཛྙཱ་ན་ཀུ་མཱས་བྲག་ལ་བདུད་རྩི་འབྱིན༔ སྒོམ་པ་མཐར་ཕྱིན་གསུམ་ལ རྡོ་རྗེ་བདུད་འཇོམས་དྲག་སྔགས་མཐའ་རུ་ཕྱིན༔ ཡེ་ཤེས་དབྱིངས་ནི་མཁའ་སྤྱོད་གནས་སུ་འཕུར༔ སོག་པོ་ལྷ་དཔལ་གདུག་པའི་གཅན་གཟན་འཛིན༔ སྤྱོད་པ་མཐར་ཕྱིན་གསུམ་ལ སྣ་ནམ་ཡེ་ཤེས་བྱ་ལྟར་ཐོགས་མེད་ལྡིང་༔ དཔལ་གྱི་དབང་ཕྱུག་ཕུར་པ་གདེང་ཚད་གུམ༔ ལྡན་མ་རྩེ་མང་མི་བརྗེད་གཟུངས་རྣམས་ཐོབ༔ འབྲས་བུ་ཀློང་གྱུར་གསུམ་ལ སྐ་བ་དཔལ་བརྩེགས་གཞན་གྱི་ཤེས་རྒྱུད་མཐོང་༔ ཤུད་བུ་དཔལ་སེང་ཆུ་བོ་གྱེན་དུ་བཟློག༔ རྒྱལ་བའི་བློ་གྲོས་རོ་ལངས་གསེར་དུ་བསྒྱུར༔ གཞི་ཡི་ཀློང་གྱུར་གསུམ་ལ ཁྱེའུ་ཆུང་ལོ་ཙཱས་ནམ་མཁའི་བྱ་རྣམས་འཛིན༔ དྲན་པ་ནམ་མཁས་བྱང་གཡག་དབུས་སུ་འགུགས༔ འོ་བྲན་དབང་ཕྱུག་ཆུ་ལ་ཉ་ལྟར་འཛུལ༔ ལམ་མཆོག་མཐར་ཕྱིན་གསུམ་ལ རྨ་ཐོག་རིན་ཆེན་ཕ་ཝང་ཟན་ལྟར་རོལ༔ དཔལ་གྱི་རྡོ་རྗེ་རི་བྲག་ཐོགས་མེད་བགྲོད༔ རྒྱལ་བ་བྱང་ཆུབ་ནམ་མཁར་སྐྱིལ་ཀྲུང་བཞུགས༔ ལང་འགྲོ་དཀོན་མཆོག་ནམ་མཁའི་ཐོག་རྒོད་འཕེན༔ རྟོགས་པ་མངོན་གྱུར་བཞི་ལ རིག་འཛིན་འདུས་པ་དཀྱིལ་འཁོར་གསང་བའི་མཛོད༔ སྙན་བརྒྱུད་འབྲས་བུ་མི་བརྗེད་དྲན་པ་ཐོབ༔ ཐུགས་རྗེ་ནུས་རྩལ་ཕྲིན་ལས་སྟོབས་ཀྱིས་ཕྱུག༔ སྙན་བརྒྱུད་རྗེ་འབངས་རྣམས་ལ བརྡ་བཞི་ཀློང་དུ་འགྱུར་བར་བྱིན་གྱིས་རློབས༔ དེ་ནས་ཚིག་བརྒྱུད་ཤོག་སེར་བརྒྱུད་པའི་དཀྱིལ་འཁོར་གསང་བའི་གསོལ་བ་འདེབས་པ་ནི༔ ན་མོ་ཧཱུྃ༔ འོག་མིན་ཆོས་དབྱིངས་ལྷུན་གྲུབ་ཕོ་བྲང་ནས༔ ཆེ་མཆོག་ཞི་ཁྲོའི་སྐུ་ལ་སྐྱབས་སུ་མཆི༔ མེ་ལོང་ཡེ་ཤེས་ཨེ་ཡི་ཕོ་བྲང་ནས༔ ཡང་དག་ཐུགས་ཀྱི་ལྷ་ལ མཉམ་ཉིད་ཡེ་ཤེས་ཨེ་ཡི་ཕོ་བྲང་ནས༔ འཇམ་དཔལ་སྐུ་ཡི་ལྷ་ལ སོར་རྟོག་ཡེ་ཤེས་ཨེ་ཡི་ཕོ་བྲང་ནས༔ པདྨ་གསུང་གི་ལྷ་ལ བྱ་གྲུབ་ཡེ་ཤེས་ཨེ་ཡི་ཕོ་བྲང་ནས༔ ཕྲིན་ལས་ཕུར་པའི་ལྷ་ལ སྣང་སྟོང་ལྷུན་གྲུབ་ཨེ་ཡི་ཕོ་བྲང་ནས༔ མ་མོ་རྦོད་གཏོང་ལྷ་ལ གྲགས་སྟོང་ཡེ་ཤེས་ཨེ་ཡི་ཕོ་བྲང་ནས༔ བླ་མ་རིག་འཛིན་ཚོགས་ལ་སྐྱབས་སུ་མཆི༔ གསལ་སྟོང་ཡེ་ཤེས་ཨེ་ཡི་ཕོ་བྲང་ནས༔ འཇིག་རྟེན་མཆོད་བསྟོད་ལྷ་ལ བདེ་སྟོང་ཡེ་ཤེས་ཨེ་ཡི་ཕོ་བྲང་ནས༔ དམོད་པ་དྲག་སྔགས་ལྷ་ལ རྫུ་འཕྲུལ་ཤུགས་འཆང་བསྟན་པའི་བྱ་ར་བ༔ དཀྱིལ་འཁོར་ཡོངས་རྫོགས་སྐུ་ལ དཀྱིལ་འཁོར་གསང་བ་གདམས་པའི་སྲོག་འཛིན་པ༔ རྩ་བརྒྱུད་བླ་མའི་སྐུ་ལ སྨོན་ལམ་དབང་ཆེན་མི་བརྗེད་གཟུངས་བཞི་ཐོབ༔ རྡོ་རྗེ་བདུད་འདུལ་རྩལ་ལ འབྲེལ་ཚད་དོན་ལྡན་ཚོགས་གཉིས་མཐའ་རུ་ཕྱིན༔ ཚིག་བརྒྱུད་ཤོག་སེར་བརྒྱུད་པར དོན་གཉིས་ལྷུན་གྱིས་འགྲུབ་པར་བྱིན་གྱིས་རློབས༔ དེ་ནས་དབང་ལུང་ཁྲིད་ཀྱི་བརྒྱུད་པའི་གསོལ་བ་འདེབས་པ་ནི༔ ན་མོ་ཧཱུྃ༔ འཁོར་འདས་སྣོད་བཅུད་དག་པ་ལྷ་ཡི་ཞིང་༔ གཟུགས་རྣམས་ཡི་དམ་སྒྲ་གྲགས་ཆོས་དབྱིངས་གདངས༔ དྲན་རིག་འོད་གསལ་སྟོང་ཉིད་ལྷག་གེ་བ༔ དབང་བཞི་ཐེག་པའི་རིམ་པར་གསོལ་བ་འདེབས༔ སངས་རྒྱས་ཆོས་དང་དགེ་འདུན་ཚོགས་ཀྱི་མཆོག༔ ཕྱི་ཡི་སྐྱབས་ཡུལ་རྣམས་ལ བླ་མ་རྣམས་དང་ཡི་དམ་མཁའ་འགྲོ་སྟེ༔ ནང་གི་སྐྱབས་ཡུལ་རྣམས་ལ ཆོས་སྐུ་ལོངས་སྐུ་སྤྲུལ་སྐུ་རྣམ་པ་གསུམ༔ གསང་བའི་སྐྱབས་ཡུལ་རྣམས་ལ རྩ་དང་རླུང་དང་བདེ་ཆེན་ཐིག་ལེ་གསུམ༔ དོན་གྱི་སྐྱབས་ཡུལ་རྣམས་ལ ལྟ་བ་དང་ནི་སྒོམ་པ་སྤྱོད་པ་གསུམ༔ ལམ་གྱི་སྐྱབས་ཡུལ་རྣམས་ལ གཞི་དང་ལམ་དང་འབྲས་བུ་རྣམ་པ་གསུམ༔ གྲོགས་ཀྱི་སྐྱབས་ཡུལ་རྣམས་ལ ངོ་བོ་དང་ནི་རང་བཞིན་ཐུགས་རྗེ་གསུམ༔ གཞི་ཡི་སྐྱབས་ཡུལ་རྣམས་ལ བདེ་དང་གསལ་དང་ཏིང་འཛིན་མི་རྟོག་གསུམ༔ ཁྲེགས་ཆོད་སྐྱབས་ཡུལ་རྣམས་ལ དེ་ལྟར་སྐྱབས་མཆིས་གསོལ་བཏབ་གདུང་བའི་མོད༔ ཕྱོགས་བཅུའི་རྒྱལ་སྲས་བརྒྱུད་བཅས་མ་ལུས་པ༔ སྐྱབས་ཡུལ་ལྔ་ཚོམ་སྐུ་ལ་རིམ་པར་ཐིམ༔ ལྔ་ལྡན་རྣམས་ཀྱང་གཙོ་བོ་གུ་རུར་ཐིམ༔ འོད་དུ་ཞུ་ནས་སྐུ་གསུང་ཐུགས་ཡོན་ཏན༔ བྱིན་རླབས་ཡི་གེ་འབྲུ་ལྔ་སྤྱི་བོར་ཐིམ༔ ཚངས་བུག་ནས་ཞུགས་ལུས་ཀུན་ལྟེམ་གྱིས་གང་༔ ཀ་དག་ཟང་ཐལ་གསལ་སྟོང་འོད་ལྔ་ཡི༔ རང་བཞིན་འབར་བ་འོད་གསལ་སྙིང་པོར་གྱུར༔ ཀཱ་ཡ་སིདྡྷི་ཨོྃ༔ ཝཱཀྐ་སིདྡྷི་ཨཱཿ ཙིཏྟ་སིདྡྷི་ཧཱུྃ༔ ས་མ་ཡ་ཨ་ཝེ་ཤ་ཡ་ཨ་ཨཱཿ ཞེས་དམིགས་པ་རྣམས་གཞུང་གི་ཚིག་ལྟར་བྱ༔ དབང་བཞི་བླང་༔ ཐ་མ་སྤྲོས་བྲལ་འོད་ཀྱི་གོང་བུ་ཅན་གྱི་རང་བཞིན་དུ་བཞག་གོ༔ ས་མ་ཡ༔ སྱཾ༣ བདག་འདྲ་ཡེ་ཤེས་མཚོ་རྒྱལ་གྱིས༔ དཀྱིལ་འཁོར་ཀུན་གྱི་སྔོན་འགྲོའི་ཕྱིར༔ སྐྱབས་ཡུལ་རིམ་པ་ཨེ་མ་ཧོཿ ཐུགས་ཀྱི་སྲས་དང་འཕྲད་པར་ཤོག༔ ས་མ་ཡ༔ རྒྱ་རྒྱ་རྒྱ༔ དབྱཻར་ཆཻཻ༔ གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ གཏད་རྒྱ༔ ཁོ་བོ་པདྨ་གཏེར་བདག་གླིང་པས་སྦས་ཡུལ་པདྨ་རོང་ནས་གདན་དྲངས་ཤིང་ཤོག་སེར་ནས་བོད་ཡིག་ཏུ་བསྒྱུར་བའོ༔ དགེའོ།། །།